503 
den 24de Juli, idet Randene gjordes blodige og forenedes 
ved Sutura circumvoluta. Derefter anlagdes der en Ban¬ 
dage, som skulde tilveiebringe en interimistisk Tillukning 
af den venstre Anus artificialis. Deraf var Følgen den, at 
der fra Tid til anden per Rectum udtømtes dels gamle 
(indtil valdnøddestore) Knolde dels friskere Fæces, men i 
Reglen have disse Udtømmelser altid efter faa Dages Be- 
staaen lidt en Standsning, saa at det hidtil har været 
uundgaaeligt at vedligeholde den ved Kolotomien tilveiebragte 
Tarmfistel. Udsigterne til atter at turde lukke denne og 
saaledes at naa en fuldstændig Helbredelse, ere altsaa for 
Tiden noget tvivlsomme*). 
Professor Winge omtalte et Tilfælde af Aksedreining 
af Tyndtarmen, som han nylig havde havt under Behand¬ 
ling, og hvor der var gjort Laparotomi. 
Det var en 36aarig Mand, som 19de Mai om Natten 
pludselig blev angreben af heftige Smerter i hele Under¬ 
livet med snart paafølgende ildelugtende Brækninger, Mete¬ 
orisme og Obstruktion, Ischuri. Ved Indlæggelsen paa 
Rigshospitalet 22de Mai: facies hippocratica, lav Temperatur, 
traadformig Puls, vedvarende og anfaldsvis exacerberede 
*) Det senere Forløb har foreløbig stadfæstet Rigtigheden af den 
ovenfor udtalte Formodning, idet det viste sig nødvendigt at 
udskrive Patienten med aaben Tarmfistel. Fistlens Lumen er kun 
ringe, omtrent svarende til en almindelig Myrtebladsonde, men 
det staar i vor Magt, naar som helst vi ønske det, at faa den 
udvidet ved Hjælp af Laminariastifter. For at bode paa Tarm¬ 
fistlens ringe Lumen, undervistes Patienten i Brugen af et Anal¬ 
rør, der stadig uden nogensomhelst Vanskelighed lader sig 
bringe op lige til Flexura sinistra; desuden raadedes lian til at 
fortsætte med Brugen af Infusum Sennæ og Injektion af lunkent 
Vand. Hvad angaar Aarsagen til, at Defækationen ad den na¬ 
turlige Vei ikke kan komme i Gang, enskjønt selv fingertykke 
Sonder uden Vanskelighed passere Rectum, saa synes dette 
Forhold at tyde paa Tilstedeværelsen af en Paralyse af det 
paagjældende Parti af Tarmen. 
